ตลาดหลักทรัพย์ฯ เตือน “DW” หุ้น STARK เสี่ยงถูกเพิกถอน หากแม่โดนแขวน SP เกิน 20 วัน
ตลาดหลักทรัพย์ฯ เตือนใบสำคัญแสดงสิทธิอนุพันธ์ที่อ้างอิงหุ้นสามัญของ STARK อาจเข้าข่ายถูกเพิกถอน หากหุ้นแม่โดนแขวน SP เกินกว่า 20 วัน เพราะไม่นำส่งงบการเงินของบริษัทประจำรอบปีบัญชี 65
ตลาดหลักทรัพย์ฯ เตือนใบสำคัญแสดงสิทธิอนุพันธ์ที่อ้างอิงหุ้นสามัญของ STARK อาจเข้าข่ายถูกเพิกถอน หากหุ้นแม่โดนแขวน SP เกินกว่า 20 วัน เพราะไม่นำส่งงบการเงินของบริษัทประจำรอบปีบัญชี 65
24 มี.ค. 2566

ตลาดหลักทรัพย์แห่งประเทศไทย (ตลท.) ระบุว่า ตามที่ใบสำคัญแสดงสิทธิอนุพันธ์ที่อ้างอิงหุ้นสามัญของ บริษัท สตาร์ค คอร์เปอเรชั่น จำกัด (มหาชน) หรือ STARK ถูกพักการซื้อหรือขายตั้งแต่วันที่ 1 มี.ค.66 เป็นต้นมา เนื่องจาก ตลท.สั่งห้ามซื้อหรือขายหุ้นสามัญของ STARK เพราะไม่นำส่งงบการเงินของบริษัทประจำรอบปีบัญชี 65 ตามที่กำหนดในกฎเกณฑ์ที่เกี่ยวข้อง
ทั้งนี้ ตลท.ขอแจ้งเตือนว่าหากหุ้น STARK ซึ่งเป็นหุ้นอ้างอิงของใบสำคัญแสดงสิทธิอนุพันธ์ดังกล่าวข้างต้นถูกสั่งห้ามซื้อหรือขายต่อเนื่องเป็นระยะเวลาตั้งแต่ 20 วันทำการขึ้นไปแล้ว จะเป็นเหตุให้ใบสำคัญแสดงสิทธิอนุพันธ์ (DW) นั้นเข้าข่ายอาจถูกเพิกถอนจากการเป็นหลักทรัพย์จดทะเบียนได้